د افغانی سرې میاشتې له لوری د پکتیکا ولایت مرکز او ۲۲ ولسوالیو کې ۷۰۰ بې سرپرسته کونډه ته د ۵۹۵۰۰۰۰ افغانیو مرستې د وېش لړۍ پیل شوه* نن چهارشنبه د روان ۱۴۴۵ کال د ربیع الاول میاشتې ۱۲ مه نیټه چې د ۱۴۰۲ ه ش کال د تلې میاشتې له ۵ نیټې سره سمون خوری د افغانی سرې میاشتې له لوری د پکتیکا ولایت مرکز ښرنې او ۲۲ ولسوالیو کې ۷۰۰ بې سرپرسته کونډو او هغه ښځې چې سرپرستې یې د مېرمنو په غاړه وه د ۵۹۵۰۰۰۰ پنځه میلیونه او نهه سوه پنځوس زره افغانیو نغدی مرستو د وېش لړۍ پیل شوه. یاده توزېع د افغانی سرې میاشتې ټولنې د مرستونونو رئیس ښاغلی الحاج مولوی الیاس خیل «ناصری» په هدایت د سوېل لویدیځ مرکزی زون عملیاتی آمر ښاغلی مولوی رحمت الله «رحمانی»، د پکتیکا نماینده ګی رئیس ښاغلی مولوی عارف الله «حامد» او د څانګې BDRT ټیم له لوری به د چهارشنبه او پنجشنبه په ورځو ټولو ولسوالیو کې ترسره شی. ښاغلی رحمانی په خپلو خبرو کې زیاته کړه: افغانی سرې میاشتې سوېل لویدیځ مرکزی زون (پکتیکا، پکتیا، خوست، لوګر، غزنی او میدان وردګ) ولایتونو کې ۴۳۰۰ بې سرپرسته کونډه سروې پهٔ شفاف ډول بشپړه کړه، چې نږدې ټولو ولایتونو کې توزېع بشپړه شوې په پکتیکا ولایت کې به هم نن او سبا ورځ ۷۰۰ بې سرپرسته کونډه ته ۲۲ ولسوالیو او مرکز ښرنه کې هرې کونډې ته ۸۵۰۰ افغانی جمله ۵۹۵۰۰۰۰ افغانی توزېع شی. او موږ له خپلو ټولو کاری شریکانو او مرستندویه بنسټونو مننه کوو چې زموږ د بېوزله هېوادوالو لاسنیوی کوی، او راتلونکی کې هم خپلې مرستې له دې بې سرپرسته قشر سره جاری وساتی.